***Športsko-ribolovni savez***

***Brodsko-posavske županije***



***Bilten za 2020.godinu***

**Poštovani ribiči,**

**Ovim putem Vas želimo upoznati sa pravilima pri obavljanju ribolova na vodama kojima gospodari ŠRS BPŽ**

* Na svim vodama kojima gospodari ŠRS BPŽ ribolov se odvija prema ZAKONU O SLATKOVODNOM RIBARSTVU.
* Ribolov **BEZ** godišnje ili dnevne dozvole **NIJE DOZVOLJEN**, prije početka samog ribolova svaki ribič koji ne posjeduje godišnju dozvolu dužan je kupiti dnevnu dozvolu u prostorijama ŠRS BPŽ (adresa: Ulica Frana Supila 2) ili kod osobe koja je ovlaštena za prodaju istih.

**DOZVOLJENI I OBAVEZNI PRIBOR, TE DOZVOLJENI MAMCI**

* Športski ribolov se obavlja isključivo **sa 3 (TRI) ribolovna pribora sa po jednom (1) udicom**. Svaki dodatni pribor se smatra kršenjem pravila i zakona o slatkovodnom ribarstvu!
* **Obavezna je prostirka (mat) za obavljanje ribolova šarana i amura na svim zatvorenim vodama, ukoliko ribič ne posjeduje prostirku bit će udaljen s vode od strane ribočuvara. ( minimalna veličina 100x60cm)**
* ***Obavezno je korištenje adekvatnog podmetača za ribu (meredov) za svu vrstu ribe.***
* Svaki ribič je obavezan u priboru posjedovati vagu, kemijsku olovku i metar (mjerenje minimalne dozvoljene dužine ribe) i čuvaricu za ribu
* Ribič je obvezan prilikom ribolova na ribolovnoj vodi uz sebe imati obrazac **popisa ulova**.
* Dopušteni mamci:
1. Kuhane žitarice (pšenica, ječam, kukuruz, tigrov orašćić, zrno industrijske konoplje)
2. Prerađeni mamci ( kruh, boile, žganci, paste, gotove hrane)
3. Kao mamac za lov ribe u ribolovnim vodama ZABRANJENA je uporaba strane vrste riba (žive ili mrtve). Na vodama ovlaštenika dozvoljena je uporaba svih zakonski dozvoljenih umjetnih mamaca (varalice, umjetne mušice, vobleri i dr.), na varalicama je dozvoljeno imati najviše dvije udice (jednokuke, dvokuke, trokuke)

**DOZVOLJENI DNEVNI I GODIŠNJI ULOV**

* **Maksimalni dnevni ulov po ribiču**:
* Na ribolovnim vodama ovlaštenika, **dnevno je dozvoljeno** zadržati jedan primjerak sljedećih vrsta riba: **šaran, amur, smuđ, štuka i som**, uz poštivanje maksimalnog godišnjeg ulova i dozvoljenih minimalnih odnosno maksimalnih mjera riba. Na tekućim vodama poštuje se minimalna dužina ribe.
* Na stajaćim ribolovnim vodama dnevno je dopušteno zadržati **ŠARANA do 4kg i AMURA do 5kg.**  **Primjerci iznad** navedenih masa obvezno se **moraju vratit** neozljeđeni natrag u vodu.
* Na **tekućim** ribolovnim vodama ovlaštenika dnevno je dozvoljeno zadržati do **5kg** bijele ribe, dok je na **stajaćim** vodama dozvoljeno zadržati do **2kg** bijele ribe.
* **GODIŠNJI DOZVOLJENI ULOV PO RIBIČU IZNOSI 42KG**
* **ULOV KOJI SE ZADRŽAVA POTREBNO JE UPISATI u popis ulova NEPOSREDNO NAKON ULOVA , svaki sljedeći ulov potrebno je vratiti natrag neozljeđenog u vodu ukoliko se ribolov nastavlja do kraja tekućeg dana!**
* **Uvodi se zabrana noćnog ribolova na vodama stajaćicama u periodu od 1.studenoga do 1. travnja tekuće godine. Dozvoljen je noćni ribolov u periodu od 1.4 do 1.11 tekuće godine vikendom od petka popodne do nedjelje prema vremenu određenom za pojedini mjesec i noć uoči državnog praznika ili blagdana.. Na dan praznika ili blagdana ribolov je dozvoljen prema vremenu određenom za pojedini mjesec. Na tekućicama noćni ribolov je dozvoljen cijelu godinu.**
* **- Na vodama stajaćicama vrijeme dozvoljenog ribolova po mjesecima je prema sljedećoj dinamici:**
* **prosinac i siječanj - od 8:00 do 16:00 sati**
* **veljača i studeni - od 7:00 do 17:00 sati**
* **ožujak i listopad - od 6:00 do 18:00 sati**
* **travanj, svibanj i rujan - od 6:00 do 20:00 sati**
* **lipanj, srpanj i kolovoz - od 6:00 do 21:00 sat**
* **Ribiči koji ribolove sa kupljenom dnevnom dozvolom obavezni su pridržavati se vremena dozvoljenog ribolova prema mjesečnoj dinamici na vodama stajaćicama.**
* Svaki ribič nakon ribolova dužan je ostaviti uredno i čisto mjesto nakon ribolova.
* Nakon poribljavanja zabranjen je ribolov na vodi u vremenu od minimalno 48 sati na vodama stajaćicama, a moguću dužu zabranu ribolova nakon poribljavanja po potrebi može odrediti Stručna osoba ovlaštenika.

***Jezero PETNJA***

Na jezeru Petnja uvodi se režim **ULOVI I PUSTI za ŠARANA I AMURA**

**Za jezero Petnja će vrijediti posebna pravila s kojima ćete biti upoznati na stranicama ŠRS BPŽ.**

**Na jezeru Petnja zabranjen je ribolov do daljnjeg. Za sve ostale informacije bit ćete pravovremeno obaviješteni!**

**Svaki ribič koji bude zatečen u prekšraju, biti će sankcioniran od strane Ribočuvarske službe!**

**Ovaj bilten izdaje ŠRS-BPŽ u skladu sa Zakonom o slatkovodnom ribarstvu i novim Planom gospodarenja koji stupa na snagu 1. siječnja 2020 godine.**

**Radno vrijeme ŠPORTSKOG RIBOLOVNOG SAVEZA BPŽ**

**Ponedjeljak - četvrtak**

**od 9.00 do 16.00 sati**

**Petak 12.00 do 19.00 sati**

 **KONTAKT 099/233-4642**